# Анастас Лозанчев

### от Уикипедия, свободната енциклопедия

Анастас Лозанчев български революционер
Роден: | 8 април 1870 Битоля, днес Р.Македония
Починал: | 8 ноември 1945 София, България

Анастас Димев Лозанчев е революционер, деец на национално-освободителното движение в Македония.

Роден е в гр. Битоля през 1870 г. Завършва V клас в Солунската българска мъжка гимназия през 1885 година, след което изучава фотография в София. През 1891-1893 г. е учител в битолските села Смилево и Могила, а след това е фотограф в Битоля. Един от първите членове на ВМОРО в Битолско. Като член на окръжния комитет на ВМРО в Битоля активно спомага за изграждането на революционната мрежа в централните и западни части на Македония.

Делегат е на Солунския конгрес на ВМОРО през януари 1903 г., на който се взима решение за въоръжено въстание. На Смилевския конгрес на Битолския окръг на ВМОРО заедно с Борис Сарафов и Даме Груев е избран за член на Главния щаб на предстоящето Илинденско въстание. След неуспешния край на Илинденско-Преображенското въстание, до септември 1904 г., обикаля с чети Охридско и Дебърско.

От 1904 г. до 1908 г. живее в България. След Младотурската революция през 1908 г. се връща в Македония, където живее до окончателното установяване на сръбската власт през 1913 година. От 1913 г. се установява в София и се занимава предимно с индустриална дейност да края на живота си.

## [редактиране] Външни връзки

- Анастас Лозанчев. Спомени

Взето от „http://bg.wikipedia.org../../../%D0%B0/%D0%BD/%D0%B0/%D0%90%D0%BD%D0%B0%D1%81%D1%82%D0%B0%D1%81_%D0%9B%D0%BE%D0%B7%D0%B0%D0%BD%D1%87%D0%B5%D0%B2_ca40.html“.

Категории: ВМРО | Български революционери от Македония

##### Views

- Статия
- Беседа
- Текуща версия

##### Търсене